**J E G Y Z Ő K Ö N Y V**

**Készült**: Nagyfüged Községi Önkormányzat Képviselő-testületének 2020. augusztus 12-én 16.00 órakor a Nagyfügedi Községi Önkormányzat 3282 Nagyfüged, Kossuth Lajos út 15. szám alatti épületének tanácstermében tartott rendkívüli testületi ülésén

**Döntések:**

|  |  |
| --- | --- |
| **Határozat száma** | **Tárgya** |
| **36/2020 (VIII.12.)** | Döntés az óvodavezetői megbízás meghosszabbításáról |
| **37/2020 (VIII.12.)** | Döntés az óvodai nyitvatartás módosításáról |
| **38/2020 (VIII.12.)** | Döntés az óvodai gyermek létszám bővítésről |
| **39/2020 (VIII.12.)** | Az orvosi ügyeleti ellátás pótbefizetés változásának elfogadása |
| **40/2020 (VIII.12.)** | Döntés a Mátraalja Bene patak Detk-Nagyút-Nagyfüged Térségi Társulásának megszüntetése tágyában |
| **41/2020 (VIII.12.)** | A téli tüzelő vásárláshoz kapcsolódó pályázat megtárgyalása |
| **42/2020 (VIII.12.)** | Döntés a bölcsőde létesítéséhez szükséges terület megvásárlásának tárgyában |
| **43/2020 (VIII.12.)** | Döntés a beiskolázási támogatásról |
| **44/2020 (VIII.12.)** | Az IKSZT épületének biztosítása rendezvény céljából |

|  |  |
| --- | --- |
| **Rendelet száma:** |  |

**-**

Nagyfüged, 2020. augusztus 12.

|  |
| --- |
| Juhász Jánosné |
|  polgármester |

|  |  |
| --- | --- |
| **Jelen vannak:** | Nagyfüged Községi Önkormányzat Képviselő-testülete részéről |
|  |  |

 Juhász Jánosné polgármester

 Faragó Gáborné képviselő

 Bernáth Tünde képviselő

 Prezenszki Tibor képviselő

 Dr. Borbély Gergő képviselő

 Szekeres Róbert képviselő

**Tanácskozási joggal vesz részt:**

Dr. Horváth Csilla aljegyző

**Jegyzőkönyv-vezető:**

Gyetvai Andrea gazdálkodási előadó

**Juhász Jánosné** polgármester: Köszöntöm a mai rendkívüli képviselő-testülei ülésen megjelent képviselőket. Megállapítom, hogy a képviselő-testület határozatképes, mivel 6 fő képviselő jelen van, távolmaradását bejelentette egészségügyi okokra hivatkozva Ürmös István képviselő. A képviselő-testület ülése az SZMSZ-ben előírtaknak megfelelően került összehívásra. A jegyzőkönyv hitelesítésére javaslom Bernáth Tünde képviselő asszonyt és Szekeres Róbert képviselő urat. Aki egyetért a jegyzőkönyv hitelesítők személyével, kérem szavazzon.

(A testület tagjai egyhangúan elfogadták a jegyzőkönyv hitelesítésére kijelölt személyeket.)

A képviselők részére a testületi üléshez kapcsolódó írásos anyag egy kivételével megküldésre került. Az intézményvezetői programot nem tudtuk az 5 napos határidővel megküldeni.

A mai napirendi pontokhoz módosító javaslattal szeretnék élni. A vezető óvónő jelezte a meghívó kiküldése után, hogy lenne még két olyan téma, amelyet a képviselő-testületi ülésen tárgyalni kellene. Az egyik az óvoda nyitvatartásának módosítása, illetve az óvodai gyermek létszámbővítésének engedélyezése. Ezt a két napirendi pontot második és harmadik napirendi pontként tárgyalnánk. A közterület használat engedélyezésével kapcsolatban nem kaptunk előterjesztés, ezért azt most nem tárgyalnánk. Így az egyebek napirendi ponttal együtt marad 9 tárgyalandó témánk összesen.

Aki egyetért ezekkel a módosításokkal, elfogadja a napirendi pontok sorrendjét, kérem szavazzon.

A képviselő-testület tagjai 5 igen és 1 tartózkodás mellett elfogadta a napirendi pontokat.

**Szekeres Róbert** képviselő: Nem kaptunk meg hozzá időben minden anyagot

1. **Az óvodavezetői megbízás meghosszabbításának megtárgyalása**

**Dr. Horváth Csilla** aljegyző: Írtam ehhez a napirendi ponthoz egy előterjesztést, ami arról szól, hogy 2020. augusztus 15. napjával lejár Prezenszkiné Urbán Ágnes intézményvezetői megbízatása, melyet két évre kapott meg, viszont a jogszabály úgy szól, hogy nyilvános pályáztatás útján tudunk intézményvezetői megbízást adni, viszont ez mellőzhető a második alkalommal, az ismételt intézményvezetői megbízás adományozásakor a fenntartó és a nevelőtestület együttes egyetértésével. Mi megkerestük a nevelőtestületet, akik írásos nyilatkozatban hozzájárultak ahhoz, hogy a jelen esetben a két évet megtoldva három évvel - és így öt évre kiegészítve, a testület döntése alapján Prezenszkiné Urbán Ágnes maradjon az intézményvezető. Ezt követően minden ötéves ciklus letelte után nyilvános pályáztatás útján kell meghirdetni az intézményvezetői megbízást. Ez így, ebben a formában csak a második alkalommal lehetséges, illetve szükséges a nevelőtestület 2/3-ának írásos hozzájárulása mellett.

A tegnapi napon kaptam meg intézményvezető asszonytól a vezetői programját. Kértük, hogy legyenek benne azok a pontok, hogy az előzőekhez képest mik azok, amik megvalósultak vagy esetleg amik nem. Illetve milyen tervei vannak az intézményvezetés kapcsán. Az anyag kiosztásra került, szeretnénk egy 10 perces időtartamot biztosítani az áttekintésére. Vagy esetleg a testület szóbeli kérdéseket intézhet az intézményvezetőhöz.

**Prezenszkiné Urbán Ágnes** intézményvezető: Sajnálom, hogy az anyag az idő rövidsége miatt nem került időben kiküldésre és nem tudták átolvasni a testületi-ülést megelőzően a programomat a képviselők. Két évvel ezelőtt egy kényszerhelyzetben kerültem az óvoda élére. A programom súlypontos része a humán erőforrás hiány, avagy a pedagógus hiány, működésünk forog kockán, mivel jelenleg két óvodapegadógus dolgozik a hat helyett, egyikőjük pedig a felmentés előtti szabadságát kezdte meg, majd szeptember 1-jétől kezdi a tényleges felmentési idejét.

A létszámbővítés alatt gyermeklétszámot érünk, mivel az alapító okirat szerinti 72 főt jelenleg túlhaladjuk a jelentkezők által. Ezt a megbízatást a község és legfőképpen a kollégáim és a gyerekek iránti lojalitásból vállaltam el. Nagyon sok biztatást kaptam az önkormányzati dolgozóktól, polgármester asszonytól, az előző képviselő-testülettől is, illetve nem utolsó sorban a kollégáimtól. Ezt a két évet úgy vittem végig, hogy közben elvégeztem a közoktatásvezetői szakvizsgát, tehát tanultam is. Hivatalosan napi két órát kellene a gyerekek között eltöltenem, de mivel nincs óvónő, így csoportbeli óvónéni is vagyok. Próbálok helytállni minden téren, mondhatom, hogy rengeteg pluszt kaptam ettől a két évtől, illetve rengeteg eredményt sikerült elérni. Sok jó dologról tudok beszámolni, mind a kollektíva összetartásától kezdve, az a munka lendület ahogy dolgoznak és minden terület dolgozója maximálisan teljesít. Mindig éreztük az önkormányzat támogatását. A 2019. évet három óvónővel vittük végig, az ezáltal keletkezett bérmegtakarítást a testület jóváhagyásával átcsoportosítottuk melyből eszközöket szereztünk be. Így most úgy fog indulni szeptember 1-jével az óvoda, hogy a környék óvodái örülnének ilyen felszereltségnek. Nagy segítség volt a pedagógusok túlterheltsége miatt, hogy megkaptuk a plusz két fő pedagógiai asszisztens foglalkoztatására az engedélyt a képviselő-testülettől. A sok áldozat ellenére, sajnálnám ezt a közösséget itt hagyni.

Bármilyen kérdésre szívesen válaszolok, illetve ha van kritika, észrevétel köszönöm ha megosztják velem.

**Juhász Jánosné** polgármester: Köszönöm a hozzászólást. Szeretném most azt a 10 perc szünetet elrendelni az átolvasásra. Márcsak azért is mert ez az intézményvezetői program nem tudom mennyiben különbözik az előző pályázatnál beadottól. Szeretném, ha mindenki átolvasná.

**Prezenszkiné Urbán Ágnes** intézményvezető: Tulajdonképpen a helyzetelemzés az, amit ajánlok figyelmükbe. A szakmai életutam annyi, hogy közoktatásvezetői képzés lett beleépítve, az anyag végén található vezetői koncepció a kritériumok miatt kicsit tudományosnak tűnhet.

**Juhász Jánosné** polgármester: A 10 perc szünetet elrendelem mindenki olvassa át nyugodtan és azt követően fogjuk tárgyalni.

A képviselők a 15 perc szünet alatt átolvasták a kiosztott anyagot.

**Juhász Jánosné** polgáremester: Van-e kérdés valakinek a vezetői programmal kapcsolatban? Azt hiszem, hogy olyan előremutatásokat tartalmaz, ami csak a fejlődést és az óvodának a pozitív működését vetíti elő számunkra. Amennyiben egyetért a képviselő-testület azzal, hogy a jelenlegi intézményvezetőnek, Prezenszkiné Urbán Ágnes Mónikának az óvodában az intézményvezetői megbízatását az elkövetkezendő három évre meghosszabítsuk kérem szavazzanak.

A képviselő-testület egyhangúlag elfogadta.

A képviselő-testület 5 igen szavazattal, ellenszavazat nélkül 1 tartózkodás mellett

az alábbi határozatot hozza:

**Nagyfüged Községi Önkormányzat Képviselő-testületének**

**36/2020. (VIII. 12.) önkormányzati Határozat**

Nagyfügedi Községi Önkormányzatának Képviselő-testülete megtárgyalta Prezenszkiné Urbán Ágnes Mónikának a Nagyfügedi Csicsergők Óvoda tekintetében az intézményvezetői megbízatásának meghosszabbítását és az alábbi döntést hozta:

Nagyfügedi Községi Önkormányzatának Képviselő-testülete elfogadja Prezenszkiné Urbán Ágnes Mónika személyét a Nagyfügedi Csicsergők Óvoda intézményvezetői feladatainak ellátására és nyilvános pályáztatás nélkül a 2011. évi CXC. törvény 67. § (7) értelmében vezetői megbízatását további 3 évvel - folyamatosan meghosszabbítja.

Nagyfügedi Községi Önkormányzatának Képviselő-testülete felhatalmazza a polgármestert és az aljegyzőt a szükséges dokumentumok elkészítésével.

**Határidő:** értelem szerint

**Felelős:** polgármester és jegyző/aljegyző

1. **Az óvodai nyitvatartás megtárgyalása**

**Juhász Jánosné** polgármester: Ez szóbeli előterjesztés lesz az óvodavezető részéről.

**Prezenszkiné Urbán Ágnes** intézményvezető: Tulajdonképpen ugyanúgy megmaradna a 10 órás nyitvatartási idő. Jelenleg a hivatalos nyitvatartási idő reggel 7 órától délután 5 óráig tart, de a helyi sajátosság, helyi szokás azt mutatja, hogy négy óra körül elviszik a gyermekeket, tehát négy óra után már alig van gyerek az óvodában. Vannak olyan szülők, akik már 7 órakor vagy azelőtt mennek dolgozni és azáltal egyre nagyobb igény van arra, hogy korábban legyen nyitva az óvoda. Csökkenteni nem lehet rajta.

Mindenképpen nagy segítség lenne, ha módosítanánk 06.30-16.30-ig, tehát ez lenne a hivatalos nyitvatartási ideje az óvodának. Az idősávot még tanév megkezdése előtt kell változtatni, augusztus 31-ig megtehetjük, amennyiben a testület elfogadja.

**Juhász Jánosné** polgármester: Van-e valakinek kérdése ezzel kapcsolatban?

**Szekeres Róbert** képviselő: Azok az óvónők, akik túlteljesítenek megvannak jutalmazva?

**Prezenszkiné Urbán Ágnes** intézményvezető: Úgy oldottuk meg az elmúlt két évben, hogy két nyugdíjas óvónő visszajött besegíteni. Két csoportban tudunk altatni és így nem kellett annyi túlórát bent tölteni, viszont a papírmunkát otthon végzik. A bérmaradványból pedig kaptunk évvégén jutalmat. Próbálok nekik minden feltételt biztosítani. A szakmai anyag terhére bevezetünk egy Ovped nevű online rendszert szeptember 1-jétől, amivel tulajdonképpen egyszerűsödik az adminisztráció.

Juhász Jánosné polgármester: Aki elfogadja, hogy az óvodai nyitva tartás 06.30-16.30-ra legyen módosítva az elkövetkezendő tanévtől, kérem szavazzon.

A képviselő-testület egyhangúlag elfogadta.

A képviselő-testület 6 igen szavazattal, ellenszavazat és tartózkodás nélkül

az alábbi határozatot hozza:

**Nagyfüged Községi Önkormányzat Képviselő-testületének**

**37/2020. (VIII. 12.) önkormányzati Határozata**

Nagyfügedi Községi Önkormányzatának Képviselő-testülete megtárgyalta a Nagyfügedi Csicsergők Óvoda nyitva tartásának módosítása tárgyában tett előterjesztést és az alábbi döntést hozta:

Nagyfügedi Községi Önkormányzatának Képviselő-testülete engedélyezi a Nagyfügedi Csicsergők Óvoda részére a nyitva tartás módosítását az alábbiak szerint:

**Hétfő – Péntek: 06:30 – 16:30**

**Határidő:** értelem szerint

**Felelős:** intézményvezető

1. **Az óvodai gyermeklétszám bővítésének megtárgyalása**

**Prezenszkiné Urbán Ágnes** intézményvezető: 72 fő szerepel az alapító okiratban felvehető gyermeklétszámként. Megtörtént a gyermekek beiratása, eddig még létszámon belül voltunk, de most egy új megkeresésre lenne már egy 73. gyermek is. Viszont még szeptemben 1-jéig is rengeteg minden változhat, ezenkívül kb. 5-6 szülő jelezte, akiknek gyermeke szeptember végén és októberben tölti a 3. életévüket, hogy hoznák őket óvodába. Ha tanköteles gyermeket elutasítok létszámhiány miatt, akkor az a személy jogorvoslattal élhet a jegyző asszony felé, akinek határozatot kell hozni arról, hogy azt a gyermeket Nagyfüged területén hol látjuk el. Lehetőség lenne még az is, ha akkor emelnénk meg a létszámot, mikor ez bekövetkezne. A törvény 20%-ot enged meg a létszám növelésére, a másik szabály a megengedett légköbmétert nem léphetjük át, egy gyermekre két négyzetméter szükségeltetik. Ha a létszámot megemeljük ennek a szabálynak nem teszünk eleget. Viszont kevés az óvónői létszám is. A létszámbővítést a tanköteles korú gyermekek részére kérném, illetve azon gyermekek részére, akiknek a szülő elmegy dolgozni. Jogszabály szerint minden három éves korú gyermeknek bent kellene lenni az óvodában. Kérném a testület segítségét, véleményét, hogy mit tegyünk.

**Juhász Jánosné** polgármester: Én elmondom a véleményemet ezzel kapcsolatban. Nagyon nagy felelősség, ami most a képviselő-testületre hárul, hiszen nagyon jól tisztában vagyunk, hogy nincs pedagógus létszámunk ahhoz, hogy a létszám emelést teljes felelősséggel végre tudjuk hajtani. Kérdésesnek tartom, hogy bevállalhatjuk-e ezt a döntést olyan értelemben, hogy tudjuk milyen terhet rakunk a jelenlegi óvodavezetőre, és a rajta kívüli egy óvónőre, jelen állás szerint. Mert ez a létszámunk jelen pillanatban, az hogy hogyan indulunk szeptemberben még kérdéses. Tehát ígéretek vannak, viszont jelenleg munkaszerződések még nincsenek. Amennyiben bármi baj történik vagy probléma adódik az óvodában a gyermekek tekintetében, azért innentől fogva teljes mértékben a képviselő-testület lesz a felelős. Hiszen mi hoztuk meg azt a döntést, hogy a létszámot az engedélyezett fölé emeltük. Ezt mindenkinek nagyon jól át kell gondolnia, hogy milyen mécével nézi ezt a dolgot.

A pedagógusok nem tudom terhelhetők-e még tovább?

**Dr. Borbély Gergő** képviselő: Ha jól értettem az épület adottsága sem támogatáná a létszámemelést. Gondolom a tér az engedélyező hatóságánál valamilyen problémát jelentett.

**Prezenszkiné Tibor** képviselő: Ha nem bővítünk létszámot, akkor azzal sértünk törvényt, hogy három év fölött kötelesek lennénk biztosítani az óvodai ellátást.

**Faragó Gáborné** alpolgármester: De ha nincs hová, akkor… Egyrészt nincs rá helyünk másrészt nincs rá emberi kapacitásunk lehetetlent nem lehet kérni senkitől. Én magam részéről nem támogatom a létszám bővítést maga a helyhiány és a szakemberhiány miatt.

**Dr. Horváth Csilla** aljegyző: Van most olyan gyermek az óvodában, aki már iskolaköteles korú lenne de még hagyják óvodában?

**Prezenszkiné Urbán Ágnes** óvodavezető: Igen. Idén már nagyon szigorúan az Oktatási Hivatal adott rá engedélyt, csak az a négy gyermek maradhatott, akinek a Minisztériumból van papírja.

**Dr. Horváth Csilla** aljegyző: A négy gyermek indokolt hogy maradjon, mert pont annak a négy gyermeknek veszi el a helyét, aki miatt létszámot kellene bővíteni?

**Prezenszkiné Urbán Ágnes** óvodavezető: Kettő gyermek mindenképpen, ők sajátos nevelési igényűek, a másik kettőnél a szülő indította el, tehát magán megkeresés volt. De sokszor a plusz egy évvel sem érik el a célt, hogy a gyermek fejlődjön.

Nagyon kilátástalan a helyzetünk, a működésünk veszélyben van. Most úgy néz ki, hogy jön egy fiatal gyakornok óvónéni, a kétéves kisgyermeke most megy bölcsődébe. Nagyon várjuk, hogy jöjjön. A másik kolléganőnek szintén két pici gyermeke van, akiket egyedül nevel. Igazából a pedagógus létszám hiány miatt Oktatási Hivatal sem tudott segíteni.

**Dr. Horváth Csilla** aljegyző: Az nem lehetséges megoldás, amennyiben ez a helyzet áll fenn, hogy ilyen huzamosabb ideje nem találunk óvodapedagógust, a kötelező gyereklétszámot nem lehetne a pedagógus számához igazítani, hogy megfeleljen, mert ez a gyerekeknek sem biztonságos?

**Prezenszkiné Urbán Ágnes** intézményvezető: Annyira nem tudnak ezzel a helyzettel mit kezdeni, hogy 1500 óvónőt keresnek, az Oktatási Hivatal részéről folyamatosan megy a jelzés, hogy össze fog omlani a rendszer és nem történik változás.

**Dr. Horváth Csilla** aljegyző: Itt mostmár ezek szerint a tárgyi feltétel sem adott, mert nincs elég hely hozzá, illetve tovább már nem lehet terhelni az óvónőket.

**Juhász Jánosné** polgármester: Én őszintén féltem az óvónőket, magát a vezető óvónőt. A pici gyermekes óvónőknek gyakran előfordul, hogy betegek lesznek a gyerekek. S akkor hogy fog a vezetőóvónő helyt állni, a vezetőóvónői feladataira így sincs csak minimális ideje.

**Prezenszki Tibor** képviselő: Azt a felelősséget, hogy az elutasítás mi alapján történik, az önkormányzat által meghatározott létszám alapján, mert elvileg nem utasíthatja el a gyermekeket.

**Szekeres Róbert** képviselő: Illetve ha elmegy egy óvónő akkor ugyanott vagyunk, mert eléggé borotvaélen táncolunk az elmondottak alapján.

**Prezenszkiné Urbán Ágnes** intézményvezető: Igen nagyon meg kell becsülni az óvónőket, hiszen a fiatalokat a pénz motiválja.

**Juhász Jánosné** polgármester: Van valakinek hozzáfűznivalója vagy kérdése a témához?

Akkor kérném szavazzanak, akik támogatják a létszámbővítést.

A képviselő-testület 0 igen szavazattal, 6 ellenszavazattal, tartózkodás nélkül

az alábbi határozatot hozza:

**Nagyfüged Községi Önkormányzat Képviselő-testületének**

**38/2020. (VIII. 12.) önkormányzati Határozata**

Nagyfügedi Községi Önkormányzatának Képviselő-testülete megtárgyalta a Nagyfügedi Csicsergők Óvoda létszámkeret bővítésének tárgyában tett előterjesztést és az alábbi döntést hozta:

Nagyfügedi Községi Önkormányzatának Képviselő-testülete egyhangúlag nem engedélyezte a Nagyfügedi Csicsergők Óvoda részére a törvény által meghatározott létszám bővítését, tekintettel a huzamos ideje tartó pedagógus hiányra, továbbá arra, hogy a hatályos jogszabályi rendelkezés értelmében létszám emelése következtében nem lenne biztosított a minimális 2 m2/gyermek fizikai férőhely.

**Határidő:** értelem szerint

**Felelős:** intézményvezető

**Prezenszkiné Urbán Ágnes** intézményvezető: Akkor én most elköszönök, köszönöm a bizalmat, remélem sokáig tudunk még együtt dolgozni.

1. **Orvosi ügyeleti ellátás pótfizetés változásának elfogadása**

**Juhász Jánosné** polgármester: Szeretném tájékoztatni a képviselő-testületet, hogy miután megtörtént 2020. július 8-án a testületi ülésünk, Gyöngyös Város Önkormányzata a meghozott döntések után tárgyalta az orvosi ügyelettel kapcsolatos előterjesztést és július 10-én hozott egy olyan határozatot, hogy nem azzal az összeggel támogatja az orvosi ügyelet pótbefizetését, mint amennyit az előzőekben az előterjesztésben kiküldtünk. Mivel Gyöngyösön 24 órás orvosi ügyelet működik erre való tekintettel nagyobb összeggel járul hozzá az orvosi ügyelet pótfinanszírozásához. Mi az előző testületi ülésen elfogadtuk a 194.112.-foritot, majd azt követően a július 11-én e-mailben megkapott anyagban 73.863.- Ft szerepel Nagyfügedre vetítve létszámarányosan. Ezt az összeget egy alkalommal kell megfizetni a társulás felé. Mivel először a magasabb összeget fogadtuk el, ezért ez az indoka annak, hogy most újra kell a képviselő-testületnek megtárgyalni.

**Dr. Borbély Gergő** képviselő: A múltkor ugye elfogadtuk és akkor szó volt arról, hogy valamilyen kimutatást kérünk arról, hogy mi volt ez a többletköltség, ami ezt a pótbefizetést indokolttá teszi.

**Juhász Jánosné** polgármester: Azt mondták, hogy előre nem tudták igazából megtervezni, azt az összeget, ami az orvosok költségeinek a finanszírozására valamint az eszközök pótlására, beszerzésére vonatkozott.

**Dr. Borbély Gergő** képviselő: A kezdetekben én is részt vettem az orvosi ügyelet megszervezésében és a bérek tekintetében minden le lett egyeztetve.

**Juhász Jánosné** polgármester: Időközben történtek módosítások, emelések a bérek vonatkozásában.

**Prezenszki Tibor** képviselő: Az előterjesztésben szerepelt, hogy mivel Gyöngyösön 24 órás ügyelet működik, ezért csökkent a hozzájárulás. Tekintettel arra, hogy a kft. törzstőkéjének felosztásakor a tagönkormányzatok KSH által közölt lakosságszámát vették alapul, ez a két dolog igazából nem cseng össze.

**Juhász Jánosné** polgármester: Ugyanaz a létszám van figyelembe véve, tehát az 1763 fő Nagyfügedre vonatkozóan. Amikor én rákérdeztem azt a tájékoztatást kaptam a kistérségi koordinátortól, hogy azért változott a támogatási összeg, mert Gyöngyös Város Önkormányzata a testületi ülésen tárgyalta és nagyobb támogatási összeget vállalt be.

**Prezenszki Tibor** képviselő: Szóval akkor, ami júliusban és augusztusban fizetendő lett volna szolgáltatási díj a 24 órás ügyeletre, azt bevállalta Gyöngyös Város Önkormányzata és a fennmaradó 2 millió forintot osztották fel a tagtelepüléseknél lakosságszámarányban.

**Juhász Jánosné** polgármester: Igen. Illetve mostmár nem várható, hogy plusz támogatási összeget kelljen befizetni, hiszen helyreállt a rendszer.

Akkor aki elfogadja ezt az új módosítást, kérem szavazzon.

A képviselő-testület 5 igen szavazattal, ellenszavazattal nélkül 1 tartózkodás mellett

az alábbi határozatot hozza:

**Nagyfüged Községi Önkormányzat Képviselő-testületének**

**39/2020. (VIII. 12.) önkormányzati Határozata**

Nagyfügedi Községi Önkormányzatának Képviselő-testülete megtárgyalta a „Javaslat a Medicina Mikrotérségi Orvosi Ügyelet Nonprofit Kft. tőkehelyzetének rendezése” tárgyában tett előterjesztést és az alábbi döntést hozta:

1. Nagyfügedi Községi Önkormányzata Képviselő – testülete egyet ért a Medicina Mikrotérségi Orvosi Ügyelet Nonprofit Kft. tőkehelyzetének helyreállításával, és mint az Orvosi Ügyelet Mikrotérségi Társulás tagja – a veszteségrendezés céljából szükségessé vált pótbefizetés fedezetének biztosítása érdekében – az Orvosi Ügyelet Mikrotérségi Társulás, mint tulajdonos felé – változatlan összegű szolgáltatási díj megfizetése mellett – 2020. augusztus 24 – ig, összesen 73.863.- Ft pénzeszközátadást teljesít az Önkormányzat költségvetési tartalék terhére.

2. Nagyfügedi Községi Önkormányzata Képviselő – testülete felkéri a polgármestert, hogy gondoskodjon az Orvisi Ügyelet Mikrotérségi Társulás felé fennálló, az 1. pontban jelzett pénzeszközátadás teljesítéséről, és a költségvetési rendelet soron következő módosításakor a határozatban foglaltak átvezetéséről.

**Határidő:** értelem szerint

**Felelős:** polgármester

1. **A Mátraalja Bene patak Detk-Nagyút-Nagyfüged Térségi Társulásának megszüntetése**

**Juhász Jánosné** polgármester: Az anyag megküldésre került a képviselők részére. Ez a társulás akkor jött létre, amikor a Bene patak meder kotrását szerettük volna megoldani, ami elég jól sikerült. Hiszen voltak már itt nagyobb vizek és bebizonyosodott, hogy jóval zökkenőmentesebben, veszélyhelyzet nélkül tudta a meder levezetni a nagy vízmennyiséget, ami már többször érintette a települést. Akkor erre a pályázatra létre kellett hozni egy társulást, ami Detk, Nagyút és Nagyfüged települések között jött létre. A melléklet tartalmazza és a testület által már többször szóba került, hogy Nagyfüged területén nem igazán volt észrevehető ez a munkaművelet, viszont a pályázat teljesítése kapcsán és a végső eredményként is sokan nehezményezték, hogy itt a belterületen nem lehetett észrevenni. A medernél a mélységet szemmel láthatóan nem igazán lehetett látni. Illetve az egyik oldalrészt a folyásiránynál ki lehetett takarítani, csak sajnos pont itt a belterületre estek azok a részek, ahol védett madarak és vízi állatok telepedtek meg és azt a bokros, bozótos részt a környezetvédelmi hatóság nem engedélyezte, hogy hozzányúljanak a pályázat kapcsán. Tehát ezért tűnt úgy, hogy nem sok mindent ért ez a dolog, de amikor jöttek a vizek a víztárazóból és a hegyekből, akkor viszont elég jó volt ez a vízvonulat. Most járt le a társulat monitoring időszaka, ezért meg kell, hogy szüntessük, hiszen 2020. szeptember 30-án lejár a pályázat követési ideje.

Ami bennmaradt pénz, az teljes egészében Detk településnél marad, mivel gesztor település volt, így az adminisztrációs és az egyéb költségek finanszírozására használja fel.

659.484.- forint összeg, ami jelen pillanatban van a pályázat bankszámláján, Detk község biztosította a társulás működésének, a kiadásának fedezetére, mivel a megszűnésnek is vannak költségei és ebből finanszírozzák azt.

Tehát a társulás 2020. szeptember 30. napjával szűnne meg. A pályázat iratai továbbra is a Visontai Közös Önkormányzati Hivatal Detki Kirendeltségén az iratkezelési szabályok szerint kerülnek megőrzésre.

Van valakinek ehhez a témához kérdése?

Amennyiben nincs és elfogadják ennek a társulásnak a megszüntetését, és felhatalmazzák a polgármestert a társulást megszüntető dokumentumok aláírására kérem szavazzanak.

A képviselő-testület egyhangúlag elfogadta.

A képviselő-testület 6 igen szavazattal, ellenszavazat és tartózkodás nélkül

az alábbi határozatot hozza:

**Nagyfüged Községi Önkormányzat Képviselő-testületének**

**40/2020. (VIII. 12.) önkormányzati Határozata**

Nagyfügedi Községi Önkormányzatának Képviselő-testülete megtárgyalta a „Mátraalja - Bene-patak – Detk – Nagyút - Nagyfüged Térségi Vízvédelmi Társulás megszűnése” tárgyában tett előterjesztést és az alábbi döntést hozta:

Nagyfügedi Községi Önkormányzata Képviselő – testülete elfogadja a Mátraalja - Bene-patak – Detk – Nagyút - Nagyfüged Térségi Vízvédelmi Társulás megszüntetésére irányuló Megállapodást annak tartalma szerint és felhatalmazza a Polgármestert és a Jegyzőt a szükséges dokumentumok aláírására.

**Határidő:** értelem szerint

**Felelős:** polgármester és jegyző

1. **A téli tüzelő vásárláshoz kapcsolódó pályázat megtárgyalása**

**Juhász Jánosné** polgármester: Ismét megküldte a Belügyminisztérium a téli tüzelőanyag vásárláshoz kapcsolódó támogatásnak a tájékoztatóját.

Ugyanúgy mint az eddigiekben keménylombos tüzifára vagy barnakőszénre lehet pályázni. A barnakőszénből a tavalyi 500 mázsa helyett, 948 mázsát adnak előzetesen támogatásként. A keménylombos tüzifából 316 köbmétert. Tavaly a barnakőszén lett megpályázva, a pályázott 500 mázsából 475 mázsát kaptunk meg. Összességében elmondható, hogy egyáltalán nem volt rossz visszhangja, nagyon örültek neki, akik kapták. Nem volt probléma, hogy hogyan tudják eltüzelni. Részünkről is sokkal jobb volt kezelni, jobb volt tárolni, kiosztani, hiszen kicsomagolva érkezett. Nem volt nagy a lopásveszély sem, mivel össze volt kötegelve és nem lehetett észrevétlenül megbontani. A tüzifából elég sokat elloptak, addig míg ki tudtuk osztani, emiatt a kieső mennyiséget pótolnunk kellett.

Figyelembe véve az előnyben részesülők körét, akik lakásfenntartási és gyermekvédelmi támogatásban részesülnek, most úgy néz ki, hogy jelenleg 84 család igényel gyermekvédelmi támogatást és 30 fő részesül lakásfenntartási támogatásban, ők már csak azok az igénylők, akik nem a gázszolgáltatóhoz kérik a támogatás összegét. Ez összesen az jelenti, hogy 114 igénylő biztosan jogosult lenne rá, esetleg közülük kb. 1-2 család még egyéb feltételek miatt kieshet a körből.

Ha megrendeljük a teljes mennyiséget, erre az igénylő számra kb. 8 mázsát tudunk kiosztani a családok részére, tavaly 5 mázsát osztottunk ki. Előző évek tapasztalata, hogy nagyobb számban nem igényelték azok, akik tényleg rászorulók lettek volna, főként gyermekvédelmi támogatásban részesülő családok. A végén nagy problémát jelentett a szén kiosztása, hiszen akiket megkerestünk rászorulókat az volt a gond, hogy a bejövő jövedelem meghaladta a törvény által előírt jövedelemhatárt.

Arra is gondolnunk kell, hogy lesznek olyan családok, akik nem igénylik majd, illetve olyan nyugdíjasok is, akiket nem tudunk bevonni egyéb ok miatt.

A pályázatnak van egy önrésze, amit az önkormányzatnak vállalnia kell, illetve szintén vállalni kell a szállítási költséget és a lakosság részére történő kiszállítás költségét is.

Nagyfüged a kedvezményezett települések listáján a jelentős munkanélküliséggel sújtott települések közül kikerült. Ez azt eredményezi, hogy a szociális tüzelőanyag vásárlásra a támogatást csökkentett mértékben kapjuk meg, amiatt 500.-Ft/mázsa+áfa önrész vállalására kötelezett.

Ezt a szociális juttatásokra leosztott normatívából tudná az önkormányzat finanszírozni.

**Prezenszki Tibor** képviselő: A véleményem az, ha van rá lehetőség pályázzuk meg a teljes mennyiséget és szénből.

**Faragó Gáborné** alpolgármester: Éppenséggel 8 mázsánál többet is adhatunk, ha nem lesz annyi létszámunk? Vagy már eleve úgy lehet pályázni, hogy meghatározzuk?

**Juhász Jánosné** polgármester: Nem. Eldöntjük, hogy mire pályázunk és mekkora mennyiségre. Amikor megvan az elnyert szénmennyiség egy későbbi testületi ülésen fogjuk megtárgyalni és ott dől el, hogy igénylőként milyen mennyiséget tudunk biztosítunk. Erről egy rendeletet alkotunk majd.

**Dr. Horváth Csilla** aljegyző: A szabályozást előre kell megírni, hogy a törvénysértést elkerüljük. Viszont ha már látjuk, hogy mennyi az a mennyiség amit lekapunk, akkor megnézzük, hogy összesen hány család pályázott és akkor oszthatnák fel a szénmennyiséget.

**Juhász Jánosné** polgámester: Az is fontos dolog, hogy nem tudjuk előre mikorra sikerül majd kiosztani.

**Dr. Horváth Csilla** aljegyző: Kell szabni egy határidőt, hogy meddig fogadjuk el a kérelmeket.

**Juhász Jánosné** polgármester: Szeptemberben megtárgyalhatnánk a rendeletet, október végéig adhatánk be a kérelmeket, akkor nagy valószínűséggel még ebben az évben ki tudnánk osztani.

**Faragó Gáborné** alpolgármester: Megfelelő propagandával tökéletes lesz a kérelembeadásra az október 31-e.

A rendeletbe beleírnánk mondjuk, hogy 10 mázsa igénylőként és ha sok lesz a jelentkező, akkor lecsökkentenénk, hogy mindenkinek jusson.

**Dr. Horváth Csilla** aljegyző: Meg tudjuk fogalmazni úgy a rendeletet, hogy igénylő családonként, háztartásonként 10 mázsa tüzelőanyag járna. Igénylő hiányában viszont a fennmaradt mennyiség arányosan, a kérelem alapján a pályázatot elnyert családok között egyenlő arányban kerülne szétosztásra. Ilyet bele lehet fogalmazni.

A korábbi évek gyakorlata szerint az időrendiséget vesszük figyelembe, ne legyen az hátrányban, aki időben normálisan kitöltötte a kérelmet.

**Szekeres Róbert** képviselő: Ezzel én nem értek egyet, mert ha egy magányos nyugdíjasról van szó és egy ötgyermekes családról inkább az ötgyermekes család kapja meg a többletet.

**Dr. Horváth Csilla** aljegyző: Nekünk az egyenlő lehetőséget kell biztosítani, az pedig az volt, hogy mindenki megkapja az üres kérelmet a benyújtáshoz. A szülőnek is van annyi felelőssége, hogy ha segítséget nyújtanak kérje azt időben. A kérelmeket is segítünk kitölteni számukra, amennyiben igénylik.

**Juhász Jánosné** polgármester: Szerintem ezt majd akkor kell tárgyalni, amikor magát a rendeletet alkotjuk.

Most azt kell eldönteni, hogy szénre pályázunk vagy tüzifára. Az Ormosszén Zrt-től már érkezett egy árajánlat 3000 Ft+áfa/mázsa áron tudnák biztosítani a barnakőszenet.

Van-e még kérdés ezzel kapcsolatban?

Azt mondtuk, hogy barnakőszénre pályázunk és megpályázzuk azt a mennyiséget amit felajánlottak, tehát a 948 mázsát, vállalva hozzá a szükséges önerő biztosítását, illetve a szállítási költség és az igénylő részére házhoz történő kiszállítás költségének finanszírozását.

Aki egyetért kérem szavazzon.

A képviselő-testület 5 igen szavazattal, ellenszavazat nélkül 1 tartózkodás mellett

az alábbi határozatot hozza:

**Nagyfüged Községi Önkormányzat Képviselő-testületének**

**41/2020. (VIII. 12.) önkormányzati Határozata**

Nagyfügedi Községi Önkormányzatának Képviselő-testülete megtárgyalta a „Téli tüzelő vásárlásához kapcsolódó pályázat benyújtása” tárgyában tett előterjesztést és az alábbi döntést hozta:

Nagyfügedi Községi Önkormányzata Képviselő – testülete a Belügyminisztérium által meghirdetett, szociális célú tüzelőanyag vásárlásához kapcsolódó támogatása iránti pályázat benyújtása mellett dönt a pályázati anyagban előirányzott barnakőszénre, maximum 948 q mértékben.

A Képviselő – testület egyidejűleg vállalja a szükséges önerő, 500.- Ft/q + Áfa összeg finanszírozását, továbbá vállalja a felmerülő szállítási költség, illetőleg a barnakőszén lakosság részére történő kiszállítása költségeinek megfizetését az önkormányzat szociális juttatásokra rendelkezésre álló normatívája terhére.

A Képviselő – testület felhatalmazza a polgármestert és a jegyzőt a szükséges dokumentumok aláírására.

**Határidő:** augusztus 31.

**Felelős:** polgármester és jegyző

1. **A beiskolázási támogatás megtárgyalása**

**Juhász Jánosné** polgármester: Mivel most van testületi ülésünk, ezért mindenképpen szükséges a beiskolázási támogatást megtárgyalni.

Az interneteten megjelent, hogy ez a fajta támogatás Belügyminisztériumi rendelet alapján jár, minden önkormányzat megkapja a külön támogatást erre a célra a költségvetésébe, csak lesz aki azt nem osztja fel. Ilyen rendelkezés nincs, tehát ez a fajta támogatás nem létezik, amit a leírtak szerint finanszíroznak.

Amit mi tudunk nyújtani a családok számára beiskolázási támogatás rendszerint az önkormányzatok szociális támogatásra biztosított keretéből, illetve a tartalékkeretből kerül felosztásra. Jelen esetben meg kell néznünk, hogy mennyi a rendelkezésre álló szociális alap, amelyből mi ezt tudjuk finanszírozni, hiszen a tartalékot másra kell, hogy felhasználjuk. Tavaly azok a tanulók, hallgatók kapták, akik az általános iskola és középiskola tanulói vagy egyetemi hallgatók és gyermekvédelmi támogatásban, Bursa Hungarica ösztöndíjban nem részesülnek, nem vesznek részt az Arany János Tehetséggondozó programban. Tavaly más összegből tudtunk gazdálkodni, nem volt korona vírus, akkor 20 ezer forintot tudtunk biztosítani ezeknek a gyermekeknek, az előző években pedig 10 ezer forintot adtunk gyermekenként.

Most tekintettel kell lennünk arra, hogy a veszélyhelyzet még nem szűnt meg véglegesen, tehát előre nem tudjuk, hogy a szociális keretünket még mire kell felhasználni. Valamilyen támogatást viszont kell biztosítani ezeknek a gyermekeknek az iskolakezdéshez.

**Dr. Horváth Csilla** aljegyző: A gyermekvédelmi támogatás hátrányos helyzetű gyermek esetében 6000.-forint, halmozottan hátrányos gyermekek esetén pedig 6500.- forint gyermekenként.

**Juhász Jánosné** polgármester: Szeretném javasolni a képviselő-testületnek, hogy ehhez hasonló összeget adjuk mi is. Összesen kb. 90 gyermek volt tavaly, aki részesült ebben a támogatásban.

**Prezenszki Tibor** képviselő: Ennek a kerete a szociális keret, ami kötött felhasználású. Akkor nem értem az összefüggést a koronavírus helyzet okán.

**Juhász Jánosné** polgármester: Arra értettem, hogy ami most kiosztásra került a lakosság részére fertőtlenítőszer, szájmaszk, azt a szociális keretből finanszíroztuk, mivel az állam nem adott rá plusz támogatást. Korábban a képviselők megkapták a kimutatást, hogy mekkora összeget költöttünk eddig a koronavírussal kapcsolatos dolgokra.

A szociális juttatásokra leosztott normatívából kerül finanszírozásra a temetési segély és az egyéb segélyek, a lakosság részére egyszeri krízishelyzetben adott segélyek, lakásfenntartási támogatások és a kamatmentes kölcsönök. A fennmaradó részt szoktuk a lakosság részére évvégén kiosztani karácsonyi tüzelő támogatásra.

**Faragó Gáborné** képviselő: Akkor én javaslom ezt a 6500.-forintot.

**Szekeres Róbert** képviselő: És ezt mindenképpen készpénzben kell kiadni? Nem lehetne egységes tanszercsomagot biztosítani?

**Juhász Jánosné** polgármester: Igen. A gyermekvédelmi támogatást is készpénzben kapják mostmár. Illetve nem tudjuk, hogy melyik gyermeknek mi az, ami hiányzik az iskolakezdéshez.

**Dr. Horváth Csilla** aljegyző: Sok helyen el sem fogadják az utalványt.

**Juhász Jánosné** polgármester: Ha utalványt adunk, akkor azután adót kell fizetni.

Akkor elhangzott egy javaslat.

**Bernáth Tünde** képviselő: Szerintem is jó a 6500.- forint.

**Faragó Gáborné** képviselő: Igen, nem tudjuk még, hogy hová jutunk, milyen helyzetben kell helytállni.

**Prezenszki Tibor** képviselő: Tavaly 20 ezer forintot adtunk, azelőtt 10 ezer forintot, én nem szeretném, hogy a tavaly előtti alá menjünk.

**Dr. Borbély Gergő** képviselő: Igen, nem tudjuk, hogy milyen kiadásra kell még felhasználni, de nem tudom mennyire visszásan fogja kivenni magát, hogy tavaly 20 ezer forintot kaptak, most pedig gyakorlatilag a harmadát.

**Szekeres Róbert** képviselő: Én a készpénzt nem javaslom, van rálátásom, hogy mire használják fel. Szerintem is elég az a 6.500.-forint most.

**Faragó Gáborné** alpolgármester: És így nincs különbség a gyermekvédelmi támogatás és ekközött.

**Dr. Horváth Csilla** aljegyző: Azt tegyük hozzá, nem biztos, hogy mindenki megfelelő célra használja, de akik ezt kapják azok többségében nem azok a családok. Vannak olyanok, akik jövedelmük miatt esnek ki a gyermekvédelmi kedvezményre való jogosultságból, mert meghaladja neki az egy főre eső jövedelem a törvény által előírtat. Néhány család esetében pár száz forinttal haladja meg és így érinti mindazokat, amit a nevelési-oktatási intézmény nem tud biztosítani.

**Juhász Jánosné** polgármester: Ez az a réteg, aki nem kap gyermekvédelmi támogatást, nem kap magasabb összegű családi pótlékot, aki nem jogosult más hasonló támogatásra.

**Szekeres Róbert** képviselő: Nagyon sokszor előfordul, hogy felveszik ezt a támogatást utána nem járnak iskolába.

**Juhász Jánosné** polgármester: Általánosságban ez nem jellemző.

Ezt a 10 ezer forintot mi már ebben az esetben sem vehetjük vissza.

**Dr. Horváth Csilla** aljegyző: Ugye ez a beiskolázáshoz támogatás és ha célhoz kötötten használja fel, akkor elvileg ahhoz kell eszközöket beszerzni, hogy el tudja kezdeni az tanulmányait a gyermek.

**Szekeres Róbert** képviselő: Annak is jár, aki nem Nagyfügedre jár általános iskolába?

**Juhász Jánosné** polgármester: Korábban volt ilyen kikötés, hogy azok részére nem jár, de tavaly már nem volt. Az akkori képviselő-testület úgy döntött, hogy az általános iskolásoknak egyöntetűen adunk támogatást, ha másik településen járnak iskolába akkor is.

**Szekeres Róbert** képviselő: Lassan már ők lesznek a hátrányos helyzetűek szinte, szép lassan pedig elszivárognak a településről, mivel a baráti körük is máshová köti őket. A problémás gyermekeket kellett volna kiemelni az általános iskolából és a családokból.

**Dr. Horváth Csilla** aljegyző: Ez nem olyan egyszerű és nincs elegendő nevelőszülő sem, ugyanakkor sokszor hasonló körülmények közé kerülnek, mint ahonnan elviszik őket.

**Juhász Jánosné** polgármester: 10 ezer forint esetén kb. 950 ezer forintot jelentene. A gyermekvédelmi támogatást kétszer kapják egy évben augusztusban és novemberben. Az Arany János Tehetséggondozó programban jelenleg három tanuló vesz részt, egy most kiesik közülük, mivel leérettségizett. Ők 10 hónapon keresztül havi 4 ezer forintban részesülnek, amíg le nem érettségiznek.

**Faragó Gáborné** alpolgármester: Amennyiben belefér legyen a 10 ezer forint, és akkor ezt pedig egyszer kapják.

**Juhász Jánosné** polgármester: Jó és akkor ugyanazokkal a kitételekkel mint ami eddig volt az megfelel mindenkinek?

Aki egyetért azzal, hogy gyermekenként kapjon 10 ezer forint beiskolázási támogatást minden olyan általános iskolai, középiskolai és felsőoktatási intézmény nappali tagozatán tanuló aki gyermekvédelmi támogatásban, Bursa Hungarica ösztöndíjban nem részesül és nem részese az Arany János Tehetséggondozó programnak, kérem szavazzon.

A képviselő-testület 6 igen szavazattal, ellenszavazat és tartózkodás nélkül

az alábbi határozatot hozza:

**Nagyfüged Községi Önkormányzat Képviselő-testületének**

**42/2020. (VIII. 12.) önkormányzati Határozata**

Nagyfüged Községi Önkormányzatának Képviselő-testülete megtárgyalta a „beiskolázási támogatás” tárgyában tett előterjesztést és az alábbi döntést hozta:

Nagyfüged Községi Önkormányzatának Képviselő-testülete **10.000.-Ft/gyermek** összegű beiskolázási támogatást biztosít azon **általános iskolai, középiskolai tanulók, illetőleg felsőoktatási intézmény nappali tagozatos hallgatói** részére, akik nem részesülnek gyermekvédelmi kedvezményre való jogosultságban, Bursa Hungarica ösztöndíjban, vagy nem részesei az Arany János Tehetséggondozó programnak.

Határidő: értelem szerint

Felelős: polgármester

1. **A bölcsőde létesítéséhez terület megvásárlásának megtárgyalása**

**Juhász Jánosné** polgármester: Megkaptuk a támogatói okiratot, mely szerint nyertes lett a pályázatunk. Megnyertük a 73 millió forintot az új bölcsőde megépítésére, viszont területet kell hozzá vásárolnunk, mert az ami most jelen pillanatban rendelkezésre áll az kevés. A szomszédos telek tulajdonosa hajlandó eladni a tulajdonukban lévő területből 5 méter széles részt, azért, hogy a bölcsőde megépülhessen. Ez a terület 300 m2, amit a múltkori árhoz képest sikerült lentebb alkudnom, így 2 millió forint összegért hajlandóak eladni az önkormányzatnak. A pályázatban telekvásárlásra szerepel 1.500.000.- forint, ezért gyakorlatilag 500 ezer forintba kerül az önkormányzatnak, amit a tartalékkeretből kellene finanszírozni. Az árat nem hajlandók lejebb vinni ettől, viszont ha nem vásároljuk meg a területet vissza kell adni a pályázatot, mert nem tudtuk a feltételeket teljesíteni.

**Szekeres Róbert** képviselő: Erre mennyi időnk van eldönteni?

**Juhász Jánosné** polgármester: A mai testületi ülés. Ezt tavaly már tárgyalta a testület csak ugye jelenleg dönteni kell, mert most kaptuk kézhez a Támogatói okiratot és a telekvásárlásról feltétlenül kell döntést hozni.

**Faragó Gáborné** alpolgármester: De akkor az összeget nem fogadtuk el, arról szó sem esett.

**Juhász Jánosné** polgármester: Volt szó az összegről és a területről is, hogy mennyiért adják, a 2019. 10.01-jén tartott képviselő-testületi ülésen tárgyaltuk. A pályázatban viszont most született döntés.

**Faragó Gáborné** képviselő: Lesz szakember a bölcsődében?

**Juhász Jánosné** polgármester: Már most van jelentkező, aki szakgondozóként tudna ott dolgozni.

**Dr. Borbély Gergő** képviselő: Tulajdonképpen ez a szomszédos telekből egy öt méter széles sáv?

**Juhász Jánosné** polgármester: Igen így van, 5 méter széles terület.

**Szekeres Róbert** képviselő: A szakgondozó még nem bölcsőde vezető, mert oda az is kell.

**Juhász Jánosné** polgármester: A bölcsőde vezető az óvodavezető lesz. Tehát ahhoz az intézményhez lesz kapcsolva.

**Dr. Borbély Gergő** képviselő: Emlékezzetek vissza, hogy mekkora felháborodást keltett a napelem park területének eladása, az azért egy jóval nagyobb terület volt, amit sokkal kevesebbért adtunk el az akkori vállalkozónak. Most meg ezért az 5 méter széles telekért ennyit adunk. Nyilván én támogatom a bölcsőde létesítését és ha nincs más verzió vagy nem tudunk ebből az árból lentebb faragni akkor is. Vagy esetleg forgalmi értéke nincsen?

**Dr. Horváth Csilla** aljegyző: Az eladó is tudja, hogy ez egy patthelyzet.

**Faragó Gáborné** alpolgármester: Esetleg kisajátítás?

**Dr. Horváth Csilla** aljegyző: A kisajátításnak törvényben szabályozott eljárása van, csak azonnali teljes mértékű kártalanítás mellett lehetséges. Úgy gondolom, hogy így még rosszabbul járnánk.

**Dr. Borbély Gergő** képviselő: Ezért hideget-meleget fogunk kapni az biztos.

Ezt már borítékolom mindenkinek. Ott van a piac megépítéséhez szükséges telek, azt pedig valami nagyon olcsó összegért tudtuk megvásárolni.

**Juhász Jánosné** polgármester: Igen, mert az az eladó egy minimális jelképes összegért ajándékozta oda az önkormányzatnak.

**Dr. Borbély Gergő** képviselő: Hangsúlyozom, hogy nem ellene vagyok.

**Prezenszki Tibor** képviselő: Az óvoda nagyon szépen fel lett újítva kívül és belül is, most nyertünk pályázaton egy jelentős összeget, melyhez kapcsolódik egy öt éves monitoring időszak. Nem biztos, hogy igény is felmerül rá vagy esetleg öt év után az óvoda részévé válik majd.

Korábban beszéltünk róla, hogy jelenleg annyi gyermek van az óvodában, hogy szinte kinőttük, ezt is vegyük figyelembe.

**Faragó Gáborné** alpolgármester: Akkor ugye 2 millió forintér adnák? A bölcsőde érdekében természetesen azt mondom legyen, de öt év után nem tudjuk mi lesz.

**Szekeres Róbert** képviselő: Nagyfügeden a KSH adatai szerint 1 négyzetméter ingatlan ára 83.000.- forint, a telekre vonatkozóan nincs információ.

**Juhász Jánosné** polgármester: Mi adjuk olcsón az önkormányzati telkeket.

**Szekeres Róbert** képviselő: El kell dönteni kell-e a bölcsőde és hogy milyen áron.

Bérben is olcsón vannak kiadva a telkek. Ami ott van az elektromos autótöltőnél gaz az szinte felháborító. Ráadásul semmilyen mellékhelyiség nincs.

**Juhász Jánosné** polgármester: Nem sok időt töltenek ott, azt mondta az üzemeltető, hogy kb. 20 percet vesz igénybe a gyorstöltése a gépjárműveknek.

**Faragó Gáborné** alpolgármester: S ha arra a részre kerülne megépítésre a bölcsőde, ami most rendelkezésre áll?

**Juhász Jánosné** polgármester: Oda nem férne el. Az óvodán keresztül pedig nem lehetséges az átjárás, vannak a pályázatnak előírásai, amit be kell tartani.

**Szekeres Róbert** képviselő: S ha a másik utca felől lenne a bejárat?

**Juhász Jánosné** polgármester: Akkor pedig az óvodaudvarból kellene elvenni.

**Prezenszki Tibor** képviselő: Konkrétan el kell venni az óvodaudvart abban az esetben.

Viszont, ha az engedélyeztetési tervek még most készülnek, abba most kell belenyúlni úgy, hogy az óvodát a lehető legkisebb mértékben érintse.

**Juhász Jánosné** polgármester: Nagy változásokat nem lehet eszközölni, mivel ez az a terv, amit a pályázatban engedélyeznek.

**Faragó Gáborné** alpolgármester: Menjünk tovább, mindenki mondja a véleményét és szavazzunk.

**Prezenszki Tibor** képviselő: Jó én azt mondom, hogy mindenképpen vegyük meg ezt a területet.

**Dr. Borbély Gergő** képviselő: Én szintén egyetértek a telek megvásárlásával. Nyilván mivel ez egy megnyert pályázat, nem lehet azt mondani, hogy mégsem szeretnénk.

**Faragó Gáborné** képviselő: Ez már egy nyertes pályázat, nem lehet visszautasítani. Kaptunk egy lehetősége, tulajdonképpen a falu érdekét nézve fejlődést és előrehaladást mutat. Reméljük igény is lesz rá. Én is egyetértek a telek megvételével.

**Szekeres Róbert** képviselő: Le kell kommunikálni, van Nagyfügednek oldala és tájékoztatni kell a lakosságot, milyen rendes volt az ingatlan tulajdonosa mivel megemelt áron adta el az ingatlant. Biztos van a döntésre valami határidő.

**Juhász Jánosné** polgármester: Mostmár az engedélyezési tervet kellene elkészíteni, de előtte még szükséges a telekmegosztás.

**Prezenszki Tibor** képviselő: Nekem is az a véleményem, hogyha a célt tudják az emberek, nem minket fognak megkövezni.

**Dr. Borbély Gergő** képviselő: Valahol az jelenjen meg, hogy nekünk nem volt más lehetőségünk.

**Juhász Jánosné** polgármester: Nem volt más lehetőségünk, mivel azt mondták, hogy az óvodához kapcsolva lehet ezt a bölcsődét megépíteni.

**Dr. Horváth Csilla** aljegyző: Legegyszerűbben az önkormányzat a megválasztott képviselők útján tudja lekommunikálni.

**Szekeres Róbert** képviselő: Ezt én megfelelő kommunikációval tudom elfogadni, le kell kommunikálni, hogy ebbe a helyzetbe kényszerült a képviselő-testület.

**Juhász Jánosné** polgármester: Aki egyetért a bölcsőde megépítéséhez szükséges telek megvásárlásával és hozzájárul az ahhoz szükséges 500 ezer forint önerő tartalékból történő biztosításához, kérem szavazzon.

A képviselő-testület 5 igen szavazattal, ellenszavazat nélkül, 1 tartózkodás mellett

az alábbi határozatot hozza:

**Nagyfüged Községi Önkormányzat Képviselő-testületének**

**43/2020. (VIII. 12.) önkormányzati Határozata**

Nagyfügedi Községi Önkormányzatának Képviselő-testülete megtárgyalta a „Bölcsőde létesítéséhez terület megvásárlása” tárgyában tett előterjesztést és az alábbi döntést hozta:

Nagyfügedi Községi Önkormányzata Képviselő – testülete bölcsőde létesítése érdekében megvásárolja a Nagyfüged, Szabadság ú 3. szám alatti ingatlan területéből 300 m2 nagyságú földterületet 2.000.000.- Ft – azaz kettőmillió forint – vételár ellenében.

A TOP-1.4.1-19/2019. számú pályázat értelmében a vételár vonatkozásában 1.500.000. – Ft a pályázat által támogatott részösszeg, a fennmaradó 500.000.- Ft összeg pedig az önkormányzat által kerül finanszírozásra a 2020. évi költségvetés tartalék keretösszege terhére.

**Határidő:** értelem szerint

**Felelős:** polgármester

1. **Egyebek**

**9/1**

**Juhász Jánosné** polgármester: Egy kérelem érkezett Szekeres Róbert képviselő úrtól, mint a Berta emléktorna szervezőjétől, melyben tájékoztat arról, hogy 2020. szeptember 5-én rendeznék meg újra a Berta György emléktornát. A Nagyfügedi elhunyt sportolókra emlékeznének ezzel. Szeretnék az IKSZT épületében a sportrendezvény után egy beszélgetős vacsorára meghívni azokat, akik erre a rendezvényre meghívottak. Főként a Nagyfügedről elszármazott focisták vagy azok, akik kapcsolatban álltak az akkori sportélettel, futballcsapattal. Erre szeretne kérni engedélyt, délután 4 órától este 10 óráig igényelné IKSZT épületét az önkormányzattól.

**Prezenszki Tibor** képviselő: Nem hiszem, hogy van neki akadálya.

**Juhász Jánosné** polgármester: Aki hozzájárul, kérem szavazzon.

A képviselő-testület elfogadta.

A képviselő-testület 5 igen szavazattal, ellenszavazat nélkül, 1 tartózkodás mellett

az alábbi határozatot hozza:

**Nagyfüged Községi Önkormányzat Képviselő-testületének**

**44/2020. (VIII. 12.) önkormányzati Határozata**

Nagyfügedi Községi Önkormányzatának Képviselő-testülete megtárgyalta a „Berta György emléktorna megrendezése” tárgyában tett előterjesztést és az alábbi döntést hozta:

Nagyfügedi Községi Önkormányzata Képviselő – testülete hozzájárul a Berta György emléktorna és rendezvény megtartásához, egyidejűleg felhívja a szervezőt a COVID-19 járvány okán a szükséges higiéniai intézkedések és távolságok megtartására az esemény teljes időtartama alatt.

**Határidő:** értelem szerint

**Felelős:** polgármester

**Szekeres Róbert** képviselő: Köszönöm, és mindenkit sok szeretettel meghívunk a vacsorára.

**Dr. Horváth Csilla** aljegyző: Megkérem a képviselő urat, hogy írásban jelezze felém, illetve a rendőrségnek, hány fő tartózkodik a rendezvényen, mettől meddig időtartamban és pontosan hol. Írásban be kell jelenteni.

**Juhász Jánosné** polgármester: Van-e valakinek még kérdése?

**9/2**

**Prezenszki Tibor** képviselő: Ki béreli most az elektromos töltőállomás mellett lévő parlagfüves földterületet? A belevetett kukoricát már teljesen belepte a parlagfű.

**Juhász Jánosné** polgármester: Korábban arról volt egy szóbeli megállapodás, hogy Juhász Ferenc, aki eddig művelte művelheti továbbra is. A töltőállomás tulajdonosa viszont nem kereste meg ezügyben. Tehát igazából csak hallomásból tudom, ki vetette be.

**Prezenszki Tibor** képviselő: Utána kellene járni mindenképpen nagyon rossz színfoltja Nagyfügednek, van ott rögtön a falu elején 1000 négyzetméter parlagfű. Ez az önkormányzatnak is problémát jelenthet.

Az áteresz sem teljesen jó még mindig.

**Dr. Horváth Csilla** aljegyző: A tulajdonost fel fogjuk szólítani, hogy rakja rendbe a telket. A tulajdonos majd szól annak, aki használja.

**9/3**

**Faragó Gáborné** alpolgármester: Legutolsó információim szerint Juhász Ferenc karbantartóhoz tartozik a temető gondnoksága. Igaz, hogy le volt vágva a fű, de az út valami botrányos. Nem volt leseperve a terület a fűnyírás után. Vannak alkalmazottaink, legalább azokat a területeket tartsuk rendbe, ami az önkormányzathoz tartozik.

**Juhász Jánosné** polgármester: Ez úgy történt, hogy nagyon sok esőzés volt mostanában, előtte másfél héttel fejeztük be a fűkaszálást a temetőben. Mivel jött a temetés, kiadtam a Sautek Oszkár karbantartónak, hogy a ravatalozó környékén, a bejáratnál és a két út melletti részen a fű legyen levágva. Közben ismét esőzés volt. Mivel szabadságon voltam a temetést megelőző napokon, nem ellenőriztem le a temetőt és sajnos ott maradt a fű. A sírok között nem vagyunk kötelesek vágni a füvet. Korábban levágattuk, de abból is történt felháborodás sok esetben.

**Faragó Gáborné** alpolgármester: Legközelebb úgy kell kiadni a munkát, hogy le kell seperni a fűnyírást követően. El kell mondani neki, ha valaki nem tudja, hogy ez ezzel jár. A másik dolog, hogy ha ráverődik a fű a sírra, az már a hozzátartozó feladata letakarítani.

**Juhász Jánosné** polgármester: Legközelebb, ha füvet vágunk egy közfoglalkoztatott folyamatosan fogja seperni a füvet.

**9/4**

**Dr. Borbély Gergő** képviselő: Ugye most a szennyvíz beruházás kapcsán szinte minden útburkolatunkat felbontottak, a kivitelezővel kötött szerződésben szerepel-e, hogy a burkolattal rendelkező utakra a befejezést követően aszfaltot tennének? Nem tudom más hogy tapasztalja, de rendkívül igénytelen munkát hagynak maguk után. Csak a panaszt hallom mindenfelől.

**Juhász Jánosné** polgármester: Mindenhol problémát okoz és kellemetlenséget. Igen, vissza fogják javítani, de csak a próbaüzem után.

A főút teljes felújítására a körforgalom kiépítésével már teljes összegben megvan a pénz, teljesen le lesz aszfaltozva. A belterületi utaknál, azok az útszakaszok ahol sérült az aszfalt, fel fogják újítani.

Ahol martaszfalt volt, ott még nem tudjuk, de fogok még ezügyben tárgyalni.

**Dr. Borbély Gergő** képviselő: Rendben, tehát úgy hagyják itt, hogy visszajavítják.

Van-e még valakinek kérdése?

Amennyiben nincs a képviselő-testüleit ülést lezárom.

Köszönöm mindenkinek a részvételt.

Juhász Jánosné Dr. Horváth Csilla

 polgármester aljegyző

Jegyzőkönyv-hitelesítők:

 Bernáth Tünde Szekeres Róbert

 képviselő képviselő